**АКТИ**

**ПРЕДСЕДНИКА ОПШТИНЕ И ОПШТИНСКОГ ВЕЋА**

98.

На основу члана 28. Закона о црквама и верским заједницама („Службени гласник РС“, бр. 36/06), члана 59. Статута општине Ћићевац („Сл. лист општине Ћићевац“, бр. 17/13 – пречишћен текст, 22/13 и 10/15), члана 8. Одлуке о буџету општине Ћићевац за 2018. годину („Сл. лист oпштине Ћићевац“, бр. 21/17, 2/18, 7/18, и 12/18) и Предлогa Комисије за доделу средстава црквама и верским заједницама у складу са Правилником о критеријумима и поступку доделе средстава црквама и верским заједницама из буџета општине Ћићевац („Сл. лист општине Ћићевац“, бр. 1/17), Председник општине Ћићевац доноси

О д л у к у

о расписивању Јавног конкурса за финансирање пројеката цркава и верских заједница из буџета

општине Ћићевац за 2018. годину

и расписује други

ЈАВНИ КОНКУРС ЗА ФИНАНСИРАЊЕ ПРОЈЕКАТА ЦРКАВА И ВЕРСКИХ ЗАЈЕДНИЦА

ИЗ БУЏЕТА ОПШТИНЕ ЋИЋЕВАЦ

На основу Одлуке о буџету општине Ћићевац за 2018. годину („Сл. лист општине Ћићевац“, бр. 21/17, 2/18, 7/18 и 12/18) и Правилника о критеријумима и поступку доделе средстава црквама и верским заједницама из буџета општине Ћићевац („Сл. лист општине Ћићевац“, бр. 1/17), укупан износ средстава намењен за финансирање пројеката цркава и верских заједница из буџета општине Ћићевац за 2018. годину износи 500.000,00 динара.

ОБЛАСТ ФИНАНСИРАЊА:

Средства намењена црквама и верским заједницама из овог Јавног конкурса могу да се користе за реализацију пројеката и захтева из следећих области:

* Изградњу и обнову цркава и верских објеката;
* Адаптацију или реконструкцију цркава и верских објеката;
* Инвестиционо и текуће одржавање цркава и верских објеката.

УСЛОВИ КОНКУРСА:

* Да подносилац програма има статус правног лица;
* Да је седиште подносиоца програма на територији општине Ћићевац;
* Да се програм од јавног интереса реализује на територији општине Ћићевац.

Подносилац може аплицирати само са једним пројектом са више пројектних активности.

Пријаве на Јавни конкурс се подносе на обрасцима који се могу преузети у општини Ћићевац, Карађорђева 106, Ћићевац или са сајта [www.cicevac.rs](http://www.cicevac.rs).

Подносилац пријаве доставља следећу документацију:

1. Пријавни образац (који садржи образац предлога пројекта и образац за буџет пројекта)

2. Фотокопија ПИБ обрасца

3. Фотокопија картона депонованих потписа

4. Фотокопија личне карте одговорног лица

5. Предмер и предрачун радова

Пријаве на Јавни конкурс са припадајућом документацијом се достављају у затвореној пошиљци на адресу:

Општина Ћићевац

Комисија за доделу средстава црквама и верским заједницама

Карађорђева 106

37210 Ћићевац

са назнаком „ПРИЈАВА НА КОНКУРС ОПШТИНЕ ЋИЋЕВАЦ ЗА ФИНАНСИРАЊЕ ПРОЈЕКАТА ЦРКАВА И ВЕРСКИХ ЗАЈЕДНИЦА“ и „НЕ ОТВАРАТИ“.

Неће се узети у разматрање неблаговремене и непотпуне или неправилно попуњене пријаве, пријаве које нису поднете од стране овлашћених лица, као и пријаве које нису предмет Јавног конкурса.

Рок за подношење пријава по Јавном конкурсу је 17.9.2018. године.

Одлуку о додели средстава доноси Комисија у року од 15 дана од дана завршетка Јавног конкурса. Рок за жалбу на Одлуку комисије је 8 дана од дана објављивања резултата, писмено на адресу:

Општина Ћићевац

Општинско веће - Комисија за доделу средстава црквама и верским заједницама

Карађорђева 106

37210 Ћићевац

Након донете одлуке о финансирању пројеката, подносилац се позива да потпише Уговор са општином Ћићевац.

Све додатне информације у вези са реализацијом Јавног конкурса могу се добити у Општини Ћићевац на телефон 037/811-260, локал 23.

ПРЕДСЕДНИК ОПШТИНЕ ЋИЋЕВАЦ

110-2/18-02 од 10.9.2018. године

Председник

Златан Кркић, с.р.

99.

РЕПУБЛИКА СРБИЈА

ОПШТИНА ЋИЋЕВАЦ

Број: 110-2/18-02

Дана: 19.9.2018. године

ЋИЋЕВАЦ

На основу члана 44. Закона о локалној самоуправи („Службени гласник Републике Србије“, број 129/07, 83/14, 101/2016- др. закон и 47/18), члана 59. тачка 3. Статута општине Ћићевац („Службени лист општине Ћићевац“, бр. 17/13 – пречишћен текст, 22/13 и 10/15), члана 7. Правилника о критеријумима и поступку доделе средстава црквама и верским заједницама на територији општине Ћићевац из буџета општине Ћићевац за 2018. годину („Службени лист општине Ћићевац“, бр. 1/17) а у вези са другим Јавним конкурсом за финансирање пројеката цркава и верских заједница из буџета општине Ћићевац за 2018.годину, број 110-2/18-02 од 10.9.2018. године, на основу Одлуке о буџету општине Ћићевац за 2018. годину („Сл.лист општине Ћићевац“, бр. 21/17, 2/18, 7/18 и 12/18 ), Председник општине Ћићевац доноси

ОДЛУКУ

О ИЗБОРУ ПРОЈЕКАТА ЦРКАВА И ВЕРСКИХ ЗАЈЕДНИЦА КОЈИ СЕ ФИНАНСИРАЈУ

ИЗ БУЏЕТА ОПШТИНЕ ЋИЋЕВАЦ

Из буџета општине Ћићевац за 2018. годину, раздео 4, позиција 79, економска класификација 481, функција 840, у укупном износу од 500.000,00 динара, одобравају се средства за финансирање пројеката следећих верских заједница:

1. Црквена општина Ћићевац – износ који се тражи из буџета општине износи 200.000,00 динара за израду Пројекта „Иконописање куполе храма Св. Саве'', Комисија је сагласна да се на основу поднетог пројекта издвоји износ од 100.000,00 динара.

2. Црквена општина Браљинска, храм ''Св. Великомученика Георгија'' у Плочнику – износ који се тражи из буџета општине износи 240.000,00 динара за израду Пројекта „Санација храма Св. Великомученика Георгија'', Комисија је сагласна да се на основу поднетог пројекта издвоји износ од 240.000,00 динара.

Председник општине Ћићевац са подносиоцима пријаве, чији су пројекти изабрани, закључиће уговор о финансирању пројекта из буџета општине Ћићевац, којим ће се регулисати међусобна права и обавезе уговорних страна, најкасније у року од 15 дана.

Одлука ће бити објављена у „Службеном листу општине Ћићевац“ и на сајту општине Ћићевац <http://www.cicevac.rs/>.

ПРАВНА ПОУКА: Против ове одлуке може се покренути управни спор пред Управним судом у року од 30 дана дана пријема исте.

ПРЕДСЕДНИК ОПШТИНЕ

Златан Кркић, с.р.

100.

На основу члана 46. Закона о локалној самоуправи (“Сл.гласник РС”, бр. 129/07, 83/14 – др. закон, 101/16 – др. закон и 47/18), члана 62. Статута општине Ћићевац (“Сл. лист општине Ћићевац”, бр. 17/13- пречишћен текст, 22/13 и 10/15), Правилника о условима и начину финансирања потреба у области спорта („Сл. лист општине Ћићевац“ бр. 10/17) и Правилника о категоризацији спортских организација („Сл. лист општине Ћићевац“, бр. 10/17), Одлуком о буџету општине Ћићевац за 2018. годину (''Сл. лист општине Ћићевац'', бр. 21/17, 2/18, 7/18 и 12/18), одлучујући по захтеву за додатна средства за финансирање пројеката из области спорта из буџета општине Ћићевац, Општинско веће општине Ћићевац на 128. седници одржаној дана 14.9.2018. године, донело је следећу

О Д Л У К У

1. На основу Предлога програма спортских организација са територије општине Ћићевац, по основу додатних средстава за финансирање пројеката у области спорта из буџета општине Ћићевац за 2018. годину, а имајући у виду додељена средства по годишњем програму, додељују се додатна новчана средства:

* Ф.К.''Слога'' 400.000,00
* Ф.К''Трудбеник'' 50.000,00
* Ф.К.''Омладинац'' 50.000,00
* Ф.К.''Ушће'' 250.000,00
* О.Ф.К.''Морава 2012'' 50.000,00
* К.К.''Кула'' 30.000,00
* Б.К.''Пријездини јастребови'' 50.000,00
* У.С.Р.''Костреш'' 30.000,00
* Т.К.''Ћићевац'' 30.000,00
* К.К.''Слога'' 40.000,00
* Ф.К.''Градац'' 80.000,00

1. Посебним уговором између председника општине и представника спортских организација дефинисаће се међусобни односи, права и обавезе.
2. Одлуку објавити у ''Службеном листу општине Ћићевац''.
3. Одлуку доставити Одсеку за буџет, финансије, јавне набавке и комунално инспекцијске послове, Одсеку за привреду, локални економски развој, локалну пореску администрацију, Спортском савезу и архиви.

ОПШТИНСКО ВЕЋЕ ОПШТИНЕ ЋИЋЕВАЦ

Бр. 66-1/18-02 од 14.9.2018. године

ПРЕДСЕДНИК

Златан Кркић, с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**С А Д Р Ж А Ј**

**АКТИ**

**ПРЕДСЕДНИКА ОПШТИНЕ И ОПШТИНСКОГ ВЕЋА**

Страна

98. Одлука о расписивању Јавног конкурса за финансирање пројеката цркава и верских

заједница из буџета општине Ћићевац за 2018. годину....................................................... 1

99. Одлука о избору пројеката цркава и верскх заједница који се финансирају из буџета

општине Ћићевац..................................................................................................................... 2

100. Одлука о додељивању додатних новчаних средстава спортским организацијама........... 2

|  |
| --- |
| ПРЕТПЛАТИТЕ СЕ НА СЛУЖБЕНИ ЛИСТ  ОПШТИНЕ ЋИЋЕВАЦ ЗА 2018. ГОДИНУ  Годишња претплата износи 2.000,00 динара  Наруџбе слати на Општинску управу  УПЛАТУ ВРШИТИ НА РАЧУН 840-742351843-94  ОПШТИНСКА УПРАВА ОПШТИНЕ ЋИЋЕВАЦ |

Издавач: Општинска управа општине Ћићевац, Карађорђева 106

Одговорни уредник: Драгана Јеремић, тел. 037/811-260